Diana Nuțeanu

Diana Nuțeanu (s. 1. joulukuuta 1967 Bukarest) on romanialainen säveltäjä. Hän aloitti muodolliset pianonsoiton opintonsa vuonna 1978. Myöhemmin hän opiskeli sävellystä Dan Constantinescun johdolla Bukarestin kansallisessa musiikkiyliopistossa (1986–1990), jossa hän vielä täydensi opintojaan vuoteen 1991 saakka. Hän osallistui myös Darmstadtin kursseille (1992) ja sai sävellysopetusta Franco Donatonilta Accademia Musicale Chigianassa Sienassa (1993). Nuțeanu sai filosofian tohtorin arvon musiikkitieteessä Bukarestin kansallisesta musiikkiyliopistosta vuonna 2001.The Living Composers Project: Diana Nuțeanu

Nuțeanu on toiminut myös kapellimestarina ja esiintynyt pianistina kuorojen kanssa. Näihin kuoroihin kuuluu Fortis, jota Nuțeanu oli mukana perustamassa vuonna 1994. Hän on toiminut opetustehtävissä Colegiul Național Elena Cuzassa (1990–95), josta hän siirtyi Bukarestin kansallisen musiikkiyliopiston henkilökuntaan. 

Nuțeanu tuotantoon kuuluu palkittu Kolme miniatyyriä suurelle orkesterille (1989). Hän on säveltänyt myös kuoromusiikkia, sonatiinin pianolle (1987) ja lukuisia kamarimusiikkiteoksia, kuten puhallinkvinteton (1988) ja jousikvarteton (1989).

 Lähteet 

Luokka:Romanialaiset säveltäjät
Luokka:Vuonna 1967 syntyneet
Luokka:Elävät henkilöt